Okresná prokuratúra Skalica 
Ružová 2, 909 01 Skalica 	

Sp. zn. : Pv 250/14/2206	Skalica, 29.7.2014
EEČ : 2-20-107-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Skalica
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
          v období od 01.11.2013 do 30.04.2014 ako otec mal. XXXXX, nar. 2002 a mal. XXXXX, nar. 1997 si neplnil vyživovaciu povinnosť v Kopčanoch a na iných miestach kde sa zdržiava, hoci mu táto vyplýva zo Zákona o rodine, ktorá výška mu bola určená rozsudkom Okresného súdu v Skalici sp.zn. 5P 23/2013 zo dňa 09.05.2013, právoplatný dňa 22.05.2013, ktorým súd zveril mal. deti Kracinové do osobnej starostlivosti matky XXXXX a otca zaviazal prispievať na výživu mal. XXXXX  sumou 100,-€ mesačne a na mal. XXXXX sumou 120,-€ mesačne, vždy do 15. dňa toho ktorého mesiaca vopred k rukám matky XXXXX, XXXXX XXXXX, XXXXX, čím za uvedené obdobie spôsobil dlh na výživnom vo výške 1.320,-€ k rukám matky dieťaťa, 

lebo zanikla trestnosť činu

Odôvodnenie:
Poverený príslušník PZ Obvodného oddelenia PZ Holíč, ČVS: ORP-127/HO-SI-2014 uznesením zo dňa 15.04.2014 podľa § 199 ods. 1 Tr. poriadku začal trestné stíhanie pre prečin zanedbania povinnej výživy podľa § 207 ods. 1 Tr. zákona a uznesením zo dňa 17.06.2014  podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zákona na vyššie uvedenom skutkovom základe. 

	Po skončení  vyšetrovania poverený príslušník PZ predložil prokurátorovi spis s návrhom na zastavenie trestného stíhania pre vyššie uvedený prečin. 

	Preskúmaním vyšetrovacieho spisu bolo zistené, že trestnosť trestného činu  zanedbania povinnej výživy podľa § 207 ods. 1 Tr. zákona  zanikla z dôvodu účinnej ľútosti, nakoľko obvinený svoj dlh na výživnom v celom rozsahu uhradil.	

Obvinený XXXXX uviedol, že z manželstva s XXXXX má jedno dieťa, a to mal. XXXXX a mal. XXXXX, ktorého si osvojil. Po rozvode boli maloleté deti zverené do výchovy bývalej manželke. Na základe rozsudku Okresného súdu Skalica mu bola určená vyživovacia povinnosť, a to na dcéru XXXXX vo výške 100,-€ a na syna XXXXX vo výške 120,-€. Uvedenej vyživovacej povinnosti si je vedomý a úmyselne sa jej nevyhýba, ale platí výživné podľa svojich možností a schopností. Dlžné výživné za obdobie od novembra 2013 do apríla 2014 dňa 22.07.2014 uhradil vo výške 1.320,-€ priamym vkladom na účet bývalej manželky vo VUB filiálka Holíč. Výživné za mesiac máj 2014, jún 2014 a júl 2014 má uhradené v plnej výške. 

	Svedkyňa - poškodená XXXXX uviedla, že rozsudkom Okresného súdu Skalica sp.zn. 5P 23/2013 zo dňa 09.05.2013, právoplatný dňa 22.05.2013 boli obe mal. deti Kracinové zverené do jej osobnej starostlivosti a na dcéru XXXXX bolo určené výživné v sume 100,-€ mesačne a na mal. XXXXX v sume 120,-€ mesačne.  Dňa 15.05.2014, 16.06.2014 a 15.07.2014 jej obvinený XXXXX zaslal na účet vo VÚB výživné v sume po 220,-€, t.j. 660,-€. Bývalý manžel XXXXX jej dňa 22.07.2014 zaslal na jej účet vedený vo VÚB výživné v sume 1.320,-€, čo predstavuje výživné od 01.11.2013 do 30.04.2014, čím jej vyplatil celé dlžné výživné za uvedené obdobie, teda nemá žiaden nedoplatok na výživnom.

	Preskúmaním vyšetrovacieho spisu a to najmä  z výpovede svedkyne a poškodenej XXXXX (na č.l. 40-42 vyšetrovacieho spisu) vyplýva, že obvinený má dlžné výživné v plnej výške uhradené.

	Podľa § 86 Tr. zákona trestnosť trestného činu zaniká aj vtedy, ak ide o trestný čin
a)	zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h/ Tr. poriadku prokurátor zastaví trestné stíhanie, ak zanikla trestnosť činu.

 	Týmto dodatočným uhradením dlžného výživného obvinený XXXXX splnil podmienky osobitného ustanovenia o účinnej ľútosti podľa § 86 písm. a) Tr. zákona, a keďže neplnenie vyživovacej povinnosti nemalo trvalo nepriaznivé následky, trestnosť zanedbania povinnej výživy zanikla.

Na základe vyššie uvedeného bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Oľga Bakičová
prokurátorka